Notat vedr. HM 379, Lingbank`s rettigheder og fremtidige fiskerimuligheder i henhold til den politiske aftale af 16. november.

Nuværende situation med gammelt fartøj:

Lingbank Fiskeri ApS cvr. 37000647 ved Benny Rasmussen ejer fartøjet HM 379, Lingbank og 56,71 % af rederiets fiskerettigheder.

Lingbank Pelagic ApS cvr. 37000655 ved Jonas Rasmussen ejer 21,52 % af rederiets fiskerettigheder og udlejer disse til HM 379, Lingbank.

Lingbank Baltic ApS cvr. 37000663 ved Jens Rasmussen ejer 21,77 % af rederiets fiskerettigheder og udlejer disse til HM 379, Lingbank.

Planlagt fremtidig situation, når det nye fartøj er færdigbygget medio 2019:

Partrederiet Lingbank skal eje det nybyggede fartøj Lingbank og partrederiet skal ejes af selskaberne Lingbank Fiskeri ApS, Lingbank Pelagic ApS og Lingbank Baltic ApS med lige store anparter 33,33 % til hvert selskab.

Lingbank Fiskeri ApS skal eje 56,71% af rederiets fiskerettigheder og udleje disse til partrederiet Lingbank.

Lingbank Pelagic ApS skal eje 21,52 % af rederiets fiskerettigheder og udleje disse til partrederiet Lingbank.

Lingbank Baltic ApS skal eje21,77 % af rederiets fiskerettigheder og udleje disse til partrederiet Lingbank.

Formået med denne konstruktion har været at sikre et glidende generationsskifte mellem Benny Rasmussen og hans 2 sønner Jonas og Jens, samtidig med, at man har udskiftet det aldrende fartøj HM 379 Lingbank med en nybygning, der blev ordret medio 2016. Der forventes, således at der i fremtiden bliver økonomisk muligt at Lingbank Pelagic ApS og Lingbank Baltic ApS kan overtage større andele af fiskerettighederne og partrederiet Lingbank (fartøjet), således at sønnerne kan videreføre den familieejede virksomhed.

Det skal bemærkes, at de 3 medejere af partrederiet med fartøjet HM 379, Lingbank har deres fulde erhvervsmæssige indkomst fra fiskeriet med fartøjet HM 379, Lingbank og er fuldtidsansatte ombord i fartøjet (gummistøvlereglen).

Såfremt § 101 stk. 5 og 6 (identisk ejerkreds) i reguleringsbekendtgørelsen og det fremtidige forbud mod kvotejoller (25 % krav) kan tolkes således, at vi her taler om identisk ejerkreds har rederiet mulighed for at følge den planlagte forretningsplan.

Vi skal med baggrund i dette anmode om Fiskeristyrelsens tolkning af identisk ejerkreds og kvotejoller i en situation, hvor ”gummistøvlereglen” er opfyldt ?

Det er af største vigtighed, at ovennævnte afklares inden det nye fartøj bliver registreret i Skibsregisteret som skib under bygning ved xx Lingbank medio/ultimo 2018.

Vi er naturligvis beviste om, at såfremt ovennævnte kan betragtes som identisk ejerkreds er ejerkredsen også at betragte som identisk i forhold til kvotekoncentration for IOK og erhvervelse af FKA rettigheder.

Nybygningsprojektet beløber sig til 135.000.000 kr.